title: Komission suositus annettu 23 päivänä kesäkuuta 2009 , Euroopan tilastojärjestelmän viitemetatiedoista (ETA:n kannalta merkityksellinen teksti)

text:
               30.6.2009

               FI

               Euroopan unionin virallinen lehti

               L 168/50

      KOMISSION SUOSITUS

   annettu 23 päivänä kesäkuuta 2009,
   Euroopan tilastojärjestelmän viitemetatiedoista
   (ETA:n kannalta merkityksellinen teksti)
   (2009/498/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen ja erityisesti sen 211 artiklan,
   sekä katsoo seuraavaa:

               (1)

               Kansallisille ja yhteisön tilastoviranomaisille tarkoitetuissa Euroopan tilastojen käytännesäännöissä (1) luetellaan 15 periaatetta, joka liittyvät institutionaaliseen ympäristöön, tilastoprosesseihin ja tilastotietojen tuottamiseen.

               (2)

               Euroopan tilastojen käytännesääntöjen periaate nro 15 koskee yhteisön tilastojen saatavuutta ja selkeyttä, ja siinä korostetaan myös, että tilastojen mukana seuraavat metatiedot olisi dokumentoitava standardoitujen metatietojärjestelmien mukaisesti.

               (3)

               Viitemetatiedot ovat olennainen osa kunkin tilastoviranomaisen metatietojärjestelmää.

               (4)

               Hyväksymällä Euroopan tilastojen käytännesäännöt kansalliset ja yhteisön tilastoviranomaiset ovat sitoutuneet tuottamaan korkealuokkaisia tilastoja, mikä edellyttää lisäksi avoimempaa ja yhdenmukaistettua raportointia tietojen laadusta.

               (5)

               Kansainvälinen järjestelypankki, Euroopan keskuspankki, yhteisön tilastoviranomainen (Eurostat), Kansainvälinen valuuttarahasto, Taloudellisen yhteistyön ja kehityksen järjestö, Yhdistyneet Kansakunnat ja Maailmanpankki ovat käynnistäneet tietojen ja metatietojen jakamista ja vaihtoa koskevia yhteisiä teknisiä ja tilastostandardeja käsittelevän SDMX-aloitteen, jonka puitteissa on laadittu SDMX:n sisältöön painottuvat ohjeet, joilla tuetaan yhdenmukaistettujen viitemetatietojen kehittämistä ja täytäntöönpanoa Euroopan tilastojärjestelmässä.

               (6)

               Tehokkuutta voidaan parantaa huomattavasti, kun viitemetatiedot tuotetaan Euroopan tilastojärjestelmässä yhdenmukaistetun tilastokäsitteistön pohjalta mutta kansallisille ja yhteisön tilastoviranomaisille annetaan samalla mahdollisuus lisätä tarvittaessa tilastokäsitteitä tietyille tilastointialueille.

               (7)

               Euroopan tilastoista 11 päivänä maaliskuuta 2009 annettu Euroopan parlamentin ja neuvoston asetus (EY) N:o 223/2009 (2) tarjoaa viitekehyksen tälle suositukselle,

         SUOSITTELEE JÄSENVALTIOILLE SEURAAVAA:

               1.

               Kansallisia tilastoviranomaisia pyydetään käyttämään liitteessä lueteltuja käsitteitä ja alakäsitteitä kootessaan viitemetatietoja eri tilastointialueilla ja vaihtaessaan viitemetatietoja Euroopan tilastojärjestelmän sisällä tai sen ulkopuolisten toimijoiden kanssa.

               2.

               Kansallisten tilastoviranomaisten olisi lisättävä edellä mainittuun käsitteiden ja alakäsitteiden luetteloon uusia tilastokäsitteitä, jos se on tietyillä tilastointialueilla tarpeen.

               3.

               Kansallisia tilastoviranomaisia pyydetään säännöllisesti ilmoittamaan komissiolle (Eurostatille) siitä, miten ne käyttävät liitteessä lueteltuja käsitteitä ja alakäsitteitä.

      Tehty Brysselissä 23 päivänä kesäkuuta 2009.

            Komission puolesta

         Joaquín ALMUNIA

            Komission jäsen

      (1)  Kansallisten ja yhteisön tilastoviranomaisten riippumattomuudesta, koskemattomuudesta ja vastuuvelvollisuudesta 25 päivänä toukokuuta 2005 annettu komission suositus, KOM(2005) 217 lopullinen.

      (2)  EUVL L 87, 31.3.2009, s. 164.

      LIITE

         Luettelo tilastollisista käsitteistä ja alakäsitteistä (mukaan lukien käsitteiden ja alakäsitteiden määritelmät)

                  Numero

                  Käsite

                  Alakäsite

                  Kuvaus

                  1.

                  Yhteystaho

                  Tiedoista tai metatiedoista vastaava henkilö tai organisaatio, myös tiedot siitä, miten tähän yhteystahoon saadaan yhteys

                  1.1

                  Yhteys-organisaatio

                  Tiedoista tai metatiedoista vastaavan organisaation nimi

                  1.2

                  Yhteys-organisaation yksikkö

                  Organisaation alaosasto, jonka puoleen voidaan kääntyä

                  1.3

                  Yhteyshenkilön nimi

                  Tiedoista tai metatiedoista vastaavan henkilön nimi

                  1.4

                  Yhteyshenkilön tehtävä

                  Yhteyshenkilön tekninen vastuualue, kuten ”menetelmät”, ”tietokannan hallinta” tai ”levitys”

                  1.5

                  Yhteyshenkilön postiosoite

                  Tiedoista tai metatiedoista vastaavan henkilön postiosoite

                  1.6

                  Yhteyshenkilön sähköposti-osoite

                  Tiedoista tai metatiedoista vastaavan henkilön sähköpostiosoite

                  1.7

                  Yhteyshenkilön puhelinnumero

                  Tiedoista tai metatiedoista vastaavan henkilön puhelinnumero

                  1.8

                  Yhteyshenkilön faksinumero

                  Tiedoista tai metatiedoista vastaavan henkilön faksinumero

                  2.

                  Metatiedon päivitys

                  Päivämäärä, jona metatietoelementti sisällytettiin tietokantaan tai sitä muutettiin

                  2.1

                  Metatieto viimeksi varmennettu

                  Päivämäärä, jona aluetta hallinnoiva taho on tehnyt viimeisimmän varmennuksen sen vahvistamiseksi, että lähetetty metatieto on edelleen ajan tasalla, vaikka sen sisältöä ei olisikaan muutettu

                  2.2

                  Metatieto viimeksi lähetetty

                  Päivämäärä, jona metatietoa on viimeksi levitetty

                  2.3

                  Metatieto viimeksi päivitetty

                  Päivämäärä, jona metatiedon sisältö on viimeksi päivitetty

                  3.

                  Tilastollinen esitystapa

                  3.1

                  Tiedon kuvaus

                  Tietokokonaisuuden pääominaispiirteet kuvattuna helposti ymmärrettävällä tavalla, viittaus levitettyihin tietoihin ja indikaattoreihin

                  3.2

                  Luokittelu-järjestelmä

                  Kohteiden järjestäminen tai jakaminen ryhmiin kohteiden yhteisten ominaisuuksien perusteella

                  3.3

                  Alakohtainen kattavuus

                  Pääasialliset talouden tai muut alat, jotka tilastot kattavat

                  3.4

                  Tilastokäsitteet ja -määritelmät

                  Tilastollisten havaintojen tilastolliset tunnusluvut

                  3.5

                  Tilastoyksikkö

                  Yksikkö, josta tietoa haetaan ja josta tilastot lopulta kootaan

                  3.6

                  Tilastoinnin perusjoukko

                  Määrätyn henkilö-, kohde- tai tapahtumaluokan kaikki jäsenet tai koko joukko

                  3.7

                  Viitealue

                  Maa tai maantieteellinen alue, johon mitattu tilastollinen ilmiö liittyy

                  3.8

                  Ajallinen kattavuus

                  Ajanjakso, jolta tiedot on saatavissa

                  3.9

                  Perusjakso

                  Ajanjakso, jota käytetään indeksiluvun perustana tai johon jatkuva aikasarja viittaa

                  4.

                  Mittayksikkö

                  Yksikkö, jona tiedon arvot mitataan

                  5.

                  Viitejakso

                  Ajanjakso tai ajankohta, johon mitatun havainnon on tarkoitus viitata

                  6.

                  Institutio-naalinen valtuutus

                  Säännöt tai muut viralliset ohjeet, joilla organisaatiolle annetaan vastuu ja toimivalta tilastojen keräämistä, käsittelyä ja levitystä varten

                  6.1

                  Säädökset ja muut sopimukset

                  Säädökset tai muut viralliset tai epäviralliset sopimukset, joilla tietylle elimelle annetaan vastuu ja toimivalta tilastojen keräämistä, käsittelyä ja levitystä varten

                  6.2

                  Tietojen jakaminen

                  Järjestelyt tai menettelyt tietojen jakamiseksi ja koordinoinnin järjestämiseksi tietoa tuottavien elinten välillä

                  7.

                  Luottamuk-sellisuus

                  Tiedon ominaisuus, joka osoittaa, missä määrin tiedon luvaton paljastaminen voisi vahingoittaa tai haitata lähteen tai muiden asiaan liittyvien tahojen etua

                  7.1

                  Luottamuk-sellisuus – periaatteet

                  Lainsäädännölliset toimenpiteet tai muut viralliset menettelyt, joilla estetään sellaisen tiedon luvaton paljastaminen, jonka avulla voidaan joko suoraan tai välillisesti tunnistaa henkilö tai taloudellinen yksikkö

                  7.2

                  Luottamuk-sellisuus – tietojen käsittely

                  Tiedonkäsittelyyn sovellettavat säännöt, joilla on määrä varmistaa tilastosalaisuus ja estää tietojen luvaton paljastaminen

                  8.

                  Julkaisu-politiikka

                  Säännöt tilastotiedon levittämiseksi asianomaisille

                  8.1

                  Julkaisu-kalenteri

                  Tilastojen julkaisupäivien aikataulu

                  8.2

                  Pääsy julkaisu-kalenteriin

                  Pääsy julkaisukalenteritietoihin

                  8.3

                  Käyttäjien pääsy

                  Toimintaperiaatteet, jotka koskevat tiedon julkaisemista käyttäjille, levityksen laajuutta (esim. julkinen levitys, valikoiduille käyttäjille), sitä, miten käyttäjille tiedotetaan tietojen julkaisemisesta, ja sitä, määrätäänkö toimintaperiaatteissa tilastotietojen levittämisestä kaikille käyttäjille

                  9.

                  Levitystiheys

                  Tilastojen levittämisen aikaväli tiettynä ajanjaksona

                  10.

                  Levitystapa

                  Väline, jonka avulla tilastotiedot ja metatiedot levitetään

                  10.1

                  Uutistiedote

                  Tietoihin liittyvät säännölliset tai yksittäiset lehdistötiedotteet

                  10.2

                  Julkaisut

                  Säännölliset tai yksittäiset julkaisut, joilla tiedot annetaan julkisesti saataville

                  10.3

                  Verkko-tietokanta

                  Tiedot verkossa olevista tietokannoista, joissa levitettävät tiedot ovat saatavilla

                  10.4

                  Mikrotason tietojen käyttö-mahdollisuudet

                  Tiedot siitä, levitetäänkö myös mikrotason tietoja

                  10.5

                  Muut

                  Viittaukset tärkeimpiin muihin tiedonlevitystapoihin

                  11.

                  Asiakirja-aineiston saatavuus

                  11.1

                  Menetelmiä koskeva asiakirja-aineisto

                  Saatavilla olevien menetelmiä koskevien asiakirjojen kuvaus ja viitteet

                  11.2

                  Laatua koskeva asiakirja-aineisto

                  Asiakirja-aineisto menettelyistä, joita sovelletaan laadunhallinnassa ja laadunarvioinnissa

                  12.

                  Laadunhallinta

                  Organisaation tilastotuotteiden ja tilastointiprosessien laadunhallinnassa käytössä olevat järjestelmät ja puitteet

                  12.1

                  Laadun-varmistus

                  Kaikki toteutetut järjestelmälliset toiminnot, joiden voidaan osoittaa antavan varmuuden siitä, että prosessit täyttävät tilastotietojen tuotantoa koskevat vaatimukset

                  12.2

                  Laadunarviointi

                  Yleinen tietojen laadun arviointi yhdenmukaisten laatukriteereiden pohjalta

                  13.

                  Relevanssi

                  Se, missä määrin tilastotiedot vastaavat käyttäjien nykyisiä ja mahdollisia tarpeita

                  13.1

                  Käyttäjän tarpeet

                  Kuvaus käyttäjistä ja heidän tarpeistaan tilastotietojen osalta

                  13.2

                  Käyttäjä-tyytyväisyys

                  Toimenpiteet käyttäjätyytyväisyyden määrittämiseksi

                  13.3

                  Täydellisyys

                  Se, missä laajuudessa kaikki tarvittavat tilastot ovat saatavilla

                  14.

                  Tarkkuus ja luotettavuus

                  Tarkkuus: laskennan tai estimaattien läheisyys niihin tarkkoihin tai todellisiin arvoihin nähden, joita tilastoilla oli tarkoitus mitata.
                  Luotettavuus: alkuperäisen estimoidun arvon ja myöhemmän estimoidun arvon välinen vastaavuus

                  14.1

                  Yleinen tarkkuus

                  Tiettyyn tietokokonaisuuteen tai alueeseen liittyvä tarkkuuden arviointi, jossa tiivistetään eri osatekijät

                  14.2

                  Otantavirhe

                  Perusjoukon arvon ja satunnaisotoksesta johdetun estimaatin erotuksen osa, joka johtuu siitä, että vain perusjoukon osa on laskettu

                  14.3

                  Otanta-vaihtelusta johtumaton virhe

                  Virhe tutkimuksen estimaateissa, joka ei johdu otantavaihteluista

                  15.

                  Ajantasaisuus ja oikea-aikaisuus

                  15.1

                  Ajantasaisuus

                  Tietojen saatavuuden ja tietojen kuvaaman tapahtuman tai ilmiön välinen ajanjakso

                  15.2

                  Oikea-aikaisuus

                  Tietojen toimitusajankohdan ja toimituksen tavoiteajankohdan välinen viive

                  16.

                  Vertailu-kelpoisuus

                  Käytettyjen tilastokäsitteiden ja mittausvälineiden ja -menettelyjen eroavaisuuksien vaikutuksen mittaaminen, kun tilastoja verrataan maantieteellisten alueiden tai eri ajanjaksojen välillä

                  16.1

                  Maan-tieteellinen vertailu-kelpoisuus

                  Se, missä määrin eri maantieteellisiä alueita koskevat tilastot ovat vertailukelpoisia

                  16.2

                  Ajallinen vertailu-kelpoisuus

                  Se, missä määrin eri aikoja koskevat tilastot ovat vertailukelpoisia tai sovitettavissa yhteen

                  17.

                  Yhtenäisyys

                  Se, missä määrin tilastoja voidaan luotettavasti yhdistellä eri tavoin ja eri käyttötarkoituksia varten

                  17.1

                  Yhtenäisyys alueiden välillä

                  Se, missä määrin muista tietolähteistä tai tilastointialueilta hankitut tilastot ovat sovitettavissa yhteen

                  17.2

                  Sisäinen yhtenäisyys

                  Se, missä määrin tilastot ovat tietyn tietokokonaisuuden sisällä yhtenäiset

                  18.

                  Kustannukset ja rasite

                  Tilastotuotteen keräämiseen ja tuottamiseen liittyvät kustannukset ja vastausrasite

                  19.

                  Tietojen tarkistaminen

                  Kaikki julkaistujen tilastotietojen arvojen muutokset

                  19.1

                  Tietojen tarkistamisen periaate

                  Toimintaperiaate, jolla on määrä varmistaa levitettyjen tietojen avoimuus, kun alustavia koottuja tietoja myöhemmin tarkistetaan

                  19.2

                  Tietojen tarkistamisen käytäntö

                  Tiedot tietojen tarkistamiskäytännöstä

                  20.

                  Tilastollinen käsittely

                  20.1

                  Lähdetiedot

                  Tilastollisten aggregaattien kokoamiseen käytetyn tilastollisen raakatiedon ominaispiirteet ja osatekijät

                  20.2

                  Tiedonkeruun tiheys

                  Lähdetiedon keruutiheys

                  20.3

                  Tiedonkeruu

                  Järjestelmällinen prosessi tiedon keräämiseksi virallisia tilastoja varten

                  20.4

                  Tiedon validointi

                  Prosessi tietojen kokoamisesta saatujen tulosten seuraamiseksi ja tilastollisten tulosten laadun varmistamiseksi

                  20.5

                  Tiedon kokoaminen

                  Tiedoille tehdyt toimenpiteet uusien tietojen johtamiseksi tiettyjen sääntöjen mukaisesti

                  20.6

                  Mukauttaminen

                  Menettelyt tilastotietojen muuttamiseksi, jotta ne vastaisivat kansallisia tai kansainvälisiä standardeja tai jotta tiettyjä tietokokonaisuuksia koottaessa voitaisiin puuttua eroihin tietojen laadussa

                  21.

                  Huomautukset

                  Täydentävä kuvaus, joka voidaan liittää tietoon tai metatietoon


title: Neuvoston suositus, annettu 10 päivänä heinäkuuta 2012 , Maltan vuoden 2012 kansallisesta uudistusohjelmasta sekä samassa yhteydessä annettu Maltan vuosien 2012–2015 vakausohjelmaa koskeva neuvoston lausunto

text:
               24.7.2012

               FI

               Euroopan unionin virallinen lehti

               C 219/61

         NEUVOSTON SUOSITUS,
   annettu 10 päivänä heinäkuuta 2012,
   Maltan vuoden 2012 kansallisesta uudistusohjelmasta sekä samassa yhteydessä annettu Maltan vuosien 2012–2015 vakausohjelmaa koskeva neuvoston lausunto
   2012/C 219/18
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 121 artiklan 2 kohdan ja 148 artiklan 4 kohdan,
   ottaa huomioon julkisyhteisöjen rahoitusaseman valvonnan sekä talouspolitiikan valvonnan ja yhteensovittamisen tehostamisesta 7 päivänä heinäkuuta 1997 annetun neuvoston asetuksen (EY) N:o 1466/97 (1) ja erityisesti sen 5 artiklan 2 kohdan,
   ottaa huomioon Euroopan komission suosituksen,
   ottaa huomioon Eurooppa-neuvoston päätelmät,
   ottaa huomioon työllisyyskomitean lausunnon,
   on kuullut talous- ja rahoituskomiteaa,
   sekä katsoo seuraavaa:

               (1)

               Eurooppa-neuvosto hyväksyi 26 päivänä maaliskuuta 2010 komission ehdotuksen käynnistää uusi työllisyys- ja kasvustrategia, Eurooppa 2020. Strategian lähtökohtana on tehostaa talouspolitiikan yhteensovittamista, ja siinä keskitytään avainalueisiin, joilla tarvitaan toimia Euroopalla kestävän kasvun vauhdittamiseen ja kilpailukyvyn parantamiseen olevien mahdollisuuksien lisäämiseksi.

               (2)

               Neuvosto antoi 13 päivänä heinäkuuta 2010 suosituksen jäsenvaltioiden ja unionin talouspolitiikan laajoista suuntaviivoista (2010–2014) ja hyväksyi 21 päivänä lokakuuta 2010 päätöksen jäsenvaltioiden työllisyyspolitiikan suuntaviivoista (2). Yhdessä nämä muodostavat ns. yhdennetyt suuntaviivat. Jäsenvaltioita kehotettiin ottamaan yhdennetyt suuntaviivat huomioon kansallisessa talous- ja työllisyyspolitiikassaan.

               (3)

               Neuvosto antoi 12 päivänä heinäkuuta 2011 suosituksen (3) Maltan vuoden 2011 kansallisesta uudistusohjelmasta ja lausunnon Maltan vuosien 2011–2014 tarkistetusta vakausohjelmasta.

               (4)

               Komissio hyväksyi 23 päivänä marraskuuta 2011 toisen vuotuisen kasvuselvityksen. Tästä alkoi toinen politiikan yhdennetyn etukäteiskoordinoinnin eurooppalainen ohjausjakso, jonka perusta on Eurooppa 2020 -strategiassa. Komissio hyväksyi 14 päivänä helmikuuta 2012 makrotalouden epätasapainon ennalta ehkäisemisestä ja korjaamisesta 16 päivänä marraskuuta 2011 annetun Euroopan parlamentin ja neuvoston asetuksen (EU) N:o 1176/2011 (4) perusteella varoitusmekanismia koskevan kertomuksen, jossa se katsoi, että Malta ei kuulu niihin jäsenvaltioihin, joista laadittaisiin perusteellinen tarkastelu.

               (5)

               Neuvosto antoi 1 päivänä joulukuuta 2011 päätelmät, joissa kehotetaan sosiaalisen suojelun komiteaa esittämään yhdessä työllisyyskomitean ja muiden komiteoiden kanssa näkemyksensä toimista, joita suositellaan Eurooppa 2020 -strategian puitteissa toteutettavan politiikkajakson yhteydessä. Nämä näkemykset ovat osa työllisyyskomitean lausuntoa.

               (6)

               Euroopan parlamentti on asetuksen (EY) N:o 1466/97 mukaisesti osallistunut asianmukaisesti eurooppalaiseen ohjausjaksoon, ja se on 15 päivänä helmikuuta 2012 hyväksynyt päätöslauselman vuotuisen kasvuselvityksen 2012 työllisyys- ja sosiaalinäkökohdista sekä päätöslauselman osallistumisesta vuotuiseen kasvuselvitykseen 2012.

               (7)

               Eurooppa-neuvosto hyväksyi 2 päivänä maaliskuuta 2012 rahoitusvakauden turvaamisen, julkisen talouden vakauttamisen ja kasvun vauhdittamisen painopisteet. Se korosti, että on tarpeen jatkaa eriytettyä, kasvua edistävää julkisen talouden vakauttamista, palauttaa normaalit luotonannon edellytykset, edistää kasvua ja kilpailukykyä, puuttua työttömyyteen ja kriisin sosiaalisiin seurauksiin sekä nykyaikaistaa julkishallintoa.

               (8)

               Lisäksi Eurooppa-neuvosto kehotti 2 päivänä maaliskuuta 2012 Euro Plus -sopimukseen osallistuvia jäsenvaltioita esittämään sitoumuksensa niin ajoissa, että ne voidaan sisällyttää vakaus- tai lähentymisohjelmiin ja kansallisiin uudistusohjelmiin.

               (9)

               Malta toimitti vuosia 2012–2015 koskevan vakausohjelmansa 30 päivänä huhtikuuta 2012 ja vuoden 2012 kansallisen uudistusohjelmansa 23 päivänä huhtikuuta 2012. Ohjelmat on arvioitu samaan aikaan, jotta niiden keskinäiset yhteydet on voitu ottaa huomioon.

               (10)

               Neuvosto on asetuksen (EY) N:o 1466/97 mukaisen vakausohjelman arvioinnin perusteella sitä mieltä, että julkisen talouden kehitysarvioiden perustana oleva makrotalouden skenaario on erityisesti ohjelmakauden loppuvuosien osalta optimistinen verrattuna potentiaalista kasvua koskevaan komission arvioon. Vakausohjelmassa esitetyn julkisen talouden strategian tavoitteena on supistaa alijäämää vähitellen niin, että se on 0,3 prosenttia suhteessa BKT:hen vuonna 2015, sen jälkeen kun liiallinen alijäämä on saatu suunnitellusti korjattua vuonna 2011. Vakausohjelmassa vahvistetaan aiempi keskipitkän aikavälin tavoite eli rakenteellisesti tasapainoinen julkisen talouden rahoitusasema, joka on määrä saavuttaa ohjelmakauden jälkeen. Keskipitkän aikavälin tavoite vastaa asianmukaisesti vakaus- ja kasvusopimuksen vaatimuksia. On kuitenkin olemassa riskejä, että alijäämätoteutumat osoittautuvat tavoitetta heikommiksi, mikä voi johtua i) tulojen jäämisestä pienemmiksi kuin hieman optimistisessa makrotalouden skenaariossa oletetaan; ii) mahdollisesta juoksevien perusmenojen ylittymisestä; ja iii) kansallisen lentoyhtiön (Air Malta) parhaillaan toteutettavasta rakenneuudistuksesta ja energiantuottajan (Enemalta) rahoitustilanteesta. Keskipitkän aikavälin tavoitetta suunnitellaan lähestyttävän (uudelleenlasketun) julkisen talouden rakenteellisen rahoitusaseman (5) perusteella vuositasolla vakaus- ja kasvusopimuksessa vahvistetun viitearvon (0,5 prosenttia suhteessa BKT:hen) mukaisesti.
               Kun tarkastellaan julkisen talouden tavoitteisiin sisältyviä, komission arvion mukaan kertaluonteisia toimenpiteitä, eteneminen kohti keskipitkän aikavälin tavoitetta on hieman nopeampaa (¾ prosenttia suhteessa BKT:hen) mutta kehitys jakautuu kuitenkin hyvin epätasaisesti: vuonna 2012 edistystä ei tapahdu lainkaan, kun taas vuonna 2013 toimet ovat 1¼ prosenttia suhteessa BKT:hen. Vakausohjelmassa annettujen tietojen perusteella julkisen talouden menojen kasvuvauhti vastaa vakaus- ja kasvusopimuksessa vahvistettua menojen kasvun viitearvoa koko ohjelmakauden ajan, kun huomioon otetaan harkinnanvaraiset tulopuolen toimenpiteet. Julkisen talouden tavoitteisiin liittyvien riskien vuoksi keskimääräinen sopeutus kohti keskipitkän aikavälin tavoitetta saattaa kuitenkin jäädä tarvittavaa hitaammaksi. Julkinen bruttovelka oli vuonna 2011 suurimmillaan 72 prosenttia suhteessa BKT:hen, minkä jälkeen sen on vakausohjelman mukaan määrä kääntyä laskuun niin, että se on 65,3 prosenttia suhteessa BKT:hen vuonna 2015 (mikä on edelleen yli perussopimuksen mukaisen viitearvon, joka on 60 prosenttia suhteessa BKT:hen).
               Vakausohjelmassa esitettyjen kaavailujen mukaan Malta edistyy riittävästi saavuttaakseen vakaus- ja kasvusopimuksessa velan supistamiselle asetetun viitearvon siirtymäkauden lopulla (2015), mutta tähän arviointiin liittyy kuitenkin riskejä, koska velkasuhde saattaa osoittautua suunniteltua korkeammaksi mahdollisesti suurempien alijäämien ja virta-varanto-korjauserien vuoksi. Maltan keskipitkän aikavälin julkisen talouden kehys on edelleen ei-sitova, mikä tarkoittaa, että finanssipolitiikan suunnittelun aikajänne on suhteellisen lyhyt. Vakausohjelman mukaan hallitus harkitsee vuotuisen talousarviomenettelyn uudistamista muun muassa määräaikojen osalta ja perustuslakiin sisällytettävän finanssipoliittisen säännön käyttöönottoa; uudistuksiin sisältyisi seuranta- ja korjausmekanismeja euroalueen ohjausjärjestelmään äskettäin tehtyjen muutosten mukaisesti.

               (11)

               Julkisen talouden pitkän aikavälin kestävyyden osalta ennusteena on, että Maltassa ikääntymiseen liittyvät kustannukset nousevat pitkällä aikavälillä huomattavasti yli EU:n keskiarvon. Ikääntyneiden työntekijöiden ja etenkin ikääntyneiden naisten erittäin alhainen osuus työvoimasta, suhteellisen alhainen työelämästä poistumisikä ja turvautuminen varhaiseläkejärjestelmiin lisäävät haastetta entisestään. Riippumaton eläketyöryhmä esitti joulukuussa 2010, että eläkejärjestelmän uudistamista olisi jatkettava muun muassa kytkemällä eläkeikä elinajanodotteeseen sekä ottamalla käyttöön uusia eläkepilareita. Uudistuksista on pyydetty lausuntoja sidosryhmiltä, mutta hallitus ei ole vielä ilmoittanut kantaansa. Kansallisessa uudistusohjelmassa ei myöskään ole kattavaa strategiaa aktiivisen ikääntymisen tukemista varten. Malta on hyväksynyt toimenpiteitä torjuakseen pimeää työtä, mutta sen yleisyys uhkaa aiheuttaa kohtuutonta painetta julkisen talouden kestävyydelle.

               (12)

               Maltan talouden rakenneuudistus on johtanut osaamisen kysynnän ja tarjonnan kohtaamattomuuteen, jota vielä pahentavat alhainen osallistuminen korkea-asteen koulutukseen ja koulunkäynnin keskeyttämisen yleisyys. Koulutusjärjestelmän ja työmarkkinoiden tarpeiden välisten yhteyksien kehittämistä on jatkettava pysyvien tulosten saavuttamiseksi. Maltan on tarkoitus esittää vuoden 2012 loppuun mennessä strategia koulunkäynnin keskeyttämiseen puuttumiseksi. Maassa ei myöskään ole kattavaa järjestelmää, jonka avulla tästä ilmiöstä voitaisiin kerätä tietoja analyysien laatimista varten.

               (13)

               Naisten ja ikääntyneiden työntekijöiden osallistumisaste työmarkkinoille on Maltassa edelleen matala. Malta onkin toteuttanut toimenpiteitä, joiden avulla naiset saataisiin palaamaan työmarkkinoille, mutta se tunnustaa vaikeudet ikääntyneiden naisten osalta. Sukupuolten välinen työllisyyskuilu on kuitenkin erityinen kielteinen naisten kannalta ennen kaikkea siksi, että kohtuuhintaisten lastenhoitojärjestelyjen ja iltapäivähoitopaikkojen tarjonta ei ole riittävää; perhe- ja työelämän yhteensovittamista edistävät toimintatavat, kuten joustava työaika ja etätyö, eivät liioin ole laajassa käytössä.

               (14)

               Malta on yksi niistä harvoista jäsenvaltioista, joissa on vielä käytössä palkkojen yleinen indeksointimekanismi. Vaikka eräät mekanismin piirteet saattavat lieventää sen vaikutuksia, siihen liittyy palkka-hintakierteen riski erityisesti siksi, että indeksistä ei ole suljettu pois tuontihintoja, jotka saattavat heikentää kilpailukykyä erityisesti työvoimavaltaisilla sektoreilla. Viranomaiset ovat aloittaneet järjestelmän uudelleentarkastelun, mutta sen tulokset eivät ole vielä saatavilla, eikä keskustelu konkreettisista uudistusehdotuksista ole vielä alkanut.

               (15)

               Maltan energiantuotanto perustuu edelleen lähes kokonaan tuontiöljyyn, ja uusiutuvien energianlähteiden käyttö on hyvin vähäistä. Korkea sähkönhinta voi heikentää maan pienten ja keskisuurten yritysten kilpailukykyä. Energiatehokkuuteen liittyvien puutteiden korjaaminen voisi sekä parantaa kilpailukykyä että auttaa saavuttamaan energia- ja ilmastotavoitteita. Näillä osa-alueilla on toteutettu useita aloitteita, kuten kannustaminen aurinkoenergian tuottamiseen ja tuulipuistojen kehittäminen, sähköverkkoyhteyden rakentaminen Sisiliaan ja vähän polttoainetta kuluttavien ajoneuvojen käytön tukeminen. On kuitenkin liian aikaista arvioida näiden aloitteiden mahdollista vaikutusta, joten niiden täytäntöönpanoa on seurattava tiiviisti.

               (16)

               Maltan pankkijärjestelmä on hyvin laaja suhteessa maan talouden kokoon, sillä pankkien taseiden loppusumma on noin 800 prosenttia suhteessa BKT:hen. Jo pankkisektorin koon vuoksi rahoitusvakauden häiriöillä voisi olla suhteeton vaikutus maan talouteen. Talouden maailmanlaajuinen laskusuhdanne lisäsi ongelmalainojen määrää, mutta varausten tekeminen ei kuitenkaan ole sen myötä kasvanut. Haavoittuvuutta lisäävät etenkin kiinteistömarkkinoiden suuret vastuut, sillä yli puolet yksityishenkilöille myönnetyistä lainoista liittyy kiinteistöihin. Kaiken lisäksi kiinteistöjen hintoja saatetaan joutua tarkistamaan edelleen alaspäin samalla kun asuntoja saattaa olla tarjolla liikaa.

               (17)

               Malta on tehnyt useita sitoumuksia Euro Plus -sopimuksen nojalla. Nämä sitoumukset ja vuonna 2011 esitettyjen sitoumusten täytäntöönpano liittyvät kilpailukyvyn parantamiseen, työllisyyden edistämiseen ja julkisen talouden kestävyyden tukemiseen. Komissio on arvioinut Euro Plus -sopimukseen perustuvien sitoumusten täytäntöönpanoa. Arvioinnin tulokset on otettu huomioon suosituksissa.

               (18)

               Komissio on laatinut eurooppalaisen ohjausjakson puitteissa kattavan analyysin Maltan talouspolitiikasta. Se on arvioinut vakausohjelman ja kansallisen uudistusohjelman. Se on ottanut huomioon niiden merkityksen Maltan finanssipolitiikan sekä sosiaali- ja talouspolitiikan kestävyyden kannalta sekä sen, ovatko ne EU:n sääntöjen ja ohjeiden mukaisia, koska unionin yleistä talouden ohjausta on tarpeen tehostaa antamalla EU:n tason panos tuleviin kansallisiin päätöksiin. Eurooppalaisen ohjausjakson yhteydessä annetut komission suositukset on otettu huomioon jäljempänä esitettävissä suosituksissa 1–6.

               (19)

               Neuvosto on tämän arvioinnin perusteella tutkinut vakausohjelman, ja sen lausunto (6) ilmenee erityisesti jäljempänä esitettävässä suosituksessa 1,

         SUOSITTAA, että Malta toteuttaa vuosina 2012–2013 toimia, joilla se

               1.

               vahvistaa julkisen talouden strategiaa vuonna 2012 pysyvillä lisätoimenpiteillä, jotta voidaan varmistaa riittävä eteneminen kohti julkisen talouden keskipitkän aikavälin tavoitetta ja pitää alijäämä alle 3 prosentissa suhteessa BKT:hen kertaluonteisiin toimenpiteisiin turvautumatta; jatkaa sen jälkeen julkisen talouden vakauttamista tarvittavaan tahtiin niin, että se edistyy riittävästi kohti keskipitkän aikavälin tavoitetta, myös menojen kasvulle asetetun viitearvon saavuttamisessa, ja kohti velan supistamiselle asetettua viitearvoa, täsmentämällä konkreettiset toimenpiteet, joilla tuetaan alijäämätavoitteen saavuttamista vuodesta 2013 alkaen, ja on valmiina toteuttamaan lisätoimenpiteitä siltä varalta, että tavoitteista lipsutaan; toteuttaa viimeistään vuoden 2012 loppuun mennessä sitovan, sääntöihin perustuvan monivuotisen julkisen talouden kehyksen; parantaa verosäännösten noudattamista ja torjuu veronkiertoa sekä vähentää velkaantumisen kannustimia yhtiöverotuksen puitteissa;

               2.

               toteuttaa viipymättä eläkejärjestelmän pitkän aikavälin kestävyyden varmistavia toimenpiteitä todellisen eläkkeellesiirtymisiän korottamiseksi, myös nopeuttamalla merkittävästi lakisääteisen eläkkeellesiirtymisiän asteittaista myöhentämistä nykyiseen lainsäädäntöön verrattuna ja kytkemällä selkeästi toisiinsa lakisääteinen eläkeikä ja elinajanodote, ja toimenpiteitä, jotka kannustavat yksityiseen eläkesäästämiseen; toteuttaa toimenpiteitä ikääntyneiden työntekijöiden työvoimaosuuden lisäämiseksi ja varhaiseläkejärjestelmien käytön vähentämiseksi;

               3.

               toteuttaa toimenpiteitä koulunkäynnin keskeyttämisen vähentämiseksi; jatkaa koulutusjärjestelmään liittyviä toimia työmarkkinoiden osaamistarpeisiin vastaamiseksi; tehostaa lasten päivä- ja iltapäivähoitopaikkojen tarjontaa ja hinnoittelua sukupuolten välisen työllisyyseron kaventamiseksi;

               4.

               toteuttaa tarvittavat lisätoimenpiteet palkkaneuvottelu- ja palkkojen indeksointijärjestelmän uudistamiseksi työmarkkinaosapuolia kuullen ja kansallisia käytäntöjä noudattaen, jotta työn tuottavuuden kehitys voidaan ottaa niissä paremmin huomioon ja vähentää tuontihintojen vaikutusta indeksiin;

               5.

               vähentää Maltan riippuvuutta tuontiöljystä tehostamalla toimenpiteitä energiatehokkuuden parantamiseksi ja lisää uusiutuvista energialähteistä saatavan energian osuutta seuraamalla tarkkaan nykyisiä kannustinmekanismeja ja asettamalla painopisteeksi infrastruktuurin kehittäminen, muun muassa Sisiliaan rakennettavan sähköverkkoyhteyden loppuun saattaminen;

               6.

               lujittaa pankkisektoria toteuttamalla toimenpiteitä kiinteistömarkkinoiden suurista vastuista aiheutuvien potentiaalisten riskien lieventämiseksi; toteuttaa toimenpiteitä, joilla vahvistetaan edelleen varauksia lainojen arvonalenemisesta aiheutuvien tappioiden varalta.

      Tehty Brysselissä 10 päivänä heinäkuuta 2012.

            Neuvoston puolesta

            Puheenjohtaja

         V. SHIARLY

      (1)  EYVL L 209, 2.8.1997, s. 1.

      (2)  Pidetty voimassa vuodelle 2012 jäsenvaltioiden työllisyyspolitiikan suuntaviivoista 26 päivänä huhtikuuta 2012 annetulla neuvoston päätöksellä 2012/238/EU (EUVL L 119, 4.5.2012, s. 47).

      (3)  EUVL C 215, 21.7.2011, s. 10.

      (4)  EUVL L 306, 23.11.2011, s. 25.

      (5)  Suhdannetasoitettu rahoitusasema ilman kertaluonteisia ja muita väliaikaisia toimenpiteitä, komission yksiköiden uudelleen laskemana ohjelman tietojen perusteella ja yhteisesti sovittuja menetelmiä käyttäen.

      (6)  Asetuksen (EY) N:o 1466/97 5 artiklan 2 kohdan mukaisesti.


Avis juridique important

|

32002H0576

Komission suositus, annettu 4 päivänä heinäkuuta 2002, seuraavien aineiden riskinarvioinnin tulosten perusteella: etyyliasetoasetaatti, 4-kloori-o-kresoli, dimetyylidioktadekyyliammoniumkloridi (ETA:n kannalta merkityksellinen teksti) (tiedoksiannettu numerolla K(2002) 2490)

Virallinen lehti nro L 181 , 11/07/2002 s. 0035 - 0039

Komission suositus,annettu 4 päivänä heinäkuuta 2002,seuraavien aineiden riskinarvioinnin tulosten perusteella: etyyliasetoasetaatti, 4-kloori-o-kresoli, dimetyylidioktadekyyliammoniumkloridi(tiedoksiannettu numerolla K(2002) 2490)(ETA:n kannalta merkityksellinen teksti)(2002/576/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon olemassa olevien aineiden vaarojen arvioinnista ja valvonnasta 23 päivänä maaliskuuta 1993 annetun neuvoston asetuksen (ETY) N:o 793/93(1) ja erityisesti sen 11 artiklan 2 kohdan,sekä katsoo seuraavaa:(1) Asetuksen (ETY) N:o 793/93 10 artiklassa vahvistetaan menettely ensisijaisten aineiden luetteloissa olevien aineiden riskien arvioimiseksi esittelijäksi nimetyn jäsenvaltion tasolla.(2) Komission asetuksessa (EY) N:o 1488/94(2) vahvistetaan olemassa olevien aineiden ihmisille ja ympäristölle aiheuttamien riskien arviointia koskevat periaatteet asetuksen (ETY) N:o 793/93 mukaisesti.(3) Arvioituaan tietyn ensisijaisen aineen ihmisille ja ympäristölle aiheuttaman riskin esittelijäksi nimetty jäsenvaltio tekee tarvittaessa ehdotuksen riskien rajoittamista koskevasta toimintaperiaatteesta, johon kuuluu valvontatoimenpiteitä ja/tai -ohjelmia.(4) Asetuksen (ETY) N:o 793/93 11 artiklan mukaan ensisijaisten aineiden riskien arvioinnin tulokset ja suositeltu toimintaperiaate ensisijaisten aineiden luetteloissa olevien aineiden riskien rajoittamiseksi hyväksytään yhteisön tasolla 15 artiklassa säädettyä menettelyä noudattaen, ja komissio julkaisee ne.(5) Asetuksen (ETY) N:o 793/93 1 artiklan mukaan kyseisen asetuksen säännöksiä sovelletaan niiden kuitenkaan rajoittamatta työsuojelua ja kuluttajansuojaa koskevan yhteisön lainsäädännön soveltamista, erityisesti työntekijöiden terveyden ja turvallisuuden suojelemisesta työpaikalla esiintyviin kemiallisiin tekijöihin liittyviltä riskeiltä annetun neuvoston direktiivin 98/24/EY(3), työntekijöiden suojelemisesta syöpäsairauden vaaraa aiheuttaville tekijöille altistumiseen työssä liittyviltä vaaroilta annetun neuvoston direktiivin 90/394/ETY(4) ja toimenpiteistä raskaana olevien ja äskettäin synnyttäneiden tai imettävien työntekijöiden turvallisuuden ja terveyden parantamisen kannustamiseksi työssä annetun neuvoston direktiivin 92/85/ETY(5) soveltamista.(6) Ensimmäinen huomiota vaativien ensisijaisten aineiden luettelo hyväksyttiin komission asetuksella (EY) N:o 1179/94(6). Luettelossa mainitaan muun muassa seuraavat aineet, jotka on arvioitava:- etyyliasetoasetaatti,- 4-kloori-o-kresoli,- dimetyylidioktadekyyliammoniumkloridi.(7) Esittelijöiksi nimetyt jäsenvaltiot ovat tehneet riskinarvioinnit kaikilta osin edellä mainituista kolmesta aineesta arvioiden ihmisille ja ympäristölle aiheutuvat riskit(7).(8) Näiden kolmen aineen riskinarvioinnin tulokset olisi vahvistettava yhteisön tasolla.(9) Myrkyllisyyttä, ekomyrkyllisyyttä ja ympäristöä käsittelevää tiedekomiteaa on kuultu, ja se on antanut lausunnon tässä suosituksessa tarkoitetuista riskinarviointiraporteista(8).(10) Tämän suosituksen toimenpiteet ovat asetuksen (ETY) N:o 793/93 15 artiklalla perustetun komitean lausunnon mukaiset,ANTAA TÄMÄN SUOSITUKSEN:Toimialoilla, joilla tuodaan, valmistetaan, kuljetetaan, varastoidaan, sisällytetään johonkin valmisteeseen tai muuhun prosessiin, käytetään, käsitellään jätteinä tai hyödynnetään seuraavia aineita:- etyyliasetoasetaattiCAS-nro: 141-97-9EINECS-nro: 205-516-1- 4-kloori-o-kresoliCAS-nro: 1570-64-5EINECS-nro: 216-381-3- dimetyylidioktadekyyliammoniumkloridiCAS-nro: 107-64-2EINECS-nro: 203-508-2,on otettava huomioon riskinarviointien tulokset, joista on esitetty tiivistelmä tämän suosituksen liitteen 1, 2 ja 3 osissa, ja sisällytettävä ne tarvittaessa käyttöturvallisuustiedotteisiin(9). Tuloksissa on otettu huomioon myrkyllisyyttä, ekomyrkyllisyyttä ja ympäristöä käsittelevän tiedekomitean lausunnot.Tehty Brysselissä 4 päivänä heinäkuuta 2002.Komission puolestaMargot WallströmKomission jäsen(1) EYVL L 84, 5.4.1993, s. 1.(2) EYVL L 161, 29.6.1994, s. 3.(3) EYVL L 131, 5.5.1998, s. 11.(4) EYVL L 196, 26.7.1990, s. 1.(5) EYVL L 348, 28.11.1992, s. 1.(6) EYVL L 131, 26.5.1994, s. 3.(7) Esittelijöiksi nimettyjen jäsenvaltioiden komissiolle toimittamat kattavat riskinarviointiraportit ovat kokonaisuudessaan yleisesti saatavilla. Lisäksi niistä on olemassa lyhyet tiivistelmät. Nämä raportit ja tiivistelmät ovat saatavilla Isprassa Italiassa sijaitsevan Yhteisen tutkimuskeskuksen alaisen Kuluttajien terveyden ja kuluttajansuojan laitoksen yhteydessä toimivan Euroopan kemikaaliviraston Internet-sivuilta (http://ecb.ei.jrc.it/existing-chemicals/).(8) Myrkyllisyyttä, ekomyrkyllisyyttä ja ympäristöä käsittelevä tiedekomitea on arvioinut riskinarviointiraportit, ja komitean lausunnot ovat saatavilla Internetistä osoitteesta (http://europa.eu.int/comm/food/fs/sc/sct/outcome_en.html).(9) Seuraavien direktiivien säännösten mukaisesti: Vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä 27 päivänä kesäkuuta 1967 annettu neuvoston direktiivi 67/548/ETY (EYVL 196, 1.8.1967, s. 1), yksityiskohtaisten järjestelyjen määrittelemisestä ja vahvistamisesta vaarallisia valmisteita koskevaa erityistietojärjestelmää varten neuvoston direktiivin 88/379/ETY 10 artiklan täytäntöönpanemiseksi 5 päivänä maaliskuuta 1991 annettu komission direktiivi 91/155/ETY (EYVL L 76, 22.3.1991, s. 35), työntekijöiden terveyden ja turvallisuuden suojelemisesta työpaikalla esiintyviin kemiallisiin tekijöihin liittyviltä riskeiltä (neljästoista direktiivin 89/391/ETY 16 artiklan 1 kohdassa tarkoitettu erityisdirektiivi) 7 päivänä huhtikuuta 1998 annettu neuvoston direktiivi 98/24/EY (EYVL L 131, 5.5.1998, s. 11) ja vaarallisten valmisteiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä 31 päivänä toukokuuta 1999 annettu Euroopan parlamentin ja neuvoston direktiivi 1999/45/EY (EYVL L 200, 30.7.1999, s. 1).LIITE1 OSA>TAULUKON PAIKKA>Riskinarviointi perustuu Euroopan yhteisössä valmistetun tai yhteisöön tuodun aineen elinkaareen liittyviin nykykäytäntöihin, jotka esittelijäksi nimetty jäsenvaltio on selostanut komissiolle toimittamassaan kattavassa riskinarviointiraportissa.Käytettävissä oleviin tietoihin perustuvassa riskinarvioinnissa on selvitetty, että ainetta käytetään Euroopan yhteisössä pääasiassa välituotteena lääkkeiden, kasvinsuojeluvalmisteiden, stabilointiaineiden, lisäaineiden, katalyyttien ja muiden tuotteiden valmistuksessa. Muita käyttötarkoituksia ovat käyttö monenlaisissa kotitalous- ja kosmetiikkavalmisteissa, elintarvikkeiden lisäaineena, värifilmien valmistuksessa, paperin kyllästysaineena ja liuottimena maaleissa ja lakoissa. Kaikesta Euroopan yhteisössä valmistetun tai yhteisöön tuodun aineen käytöstä ei ole voitu saada tietoja, minkä vuoksi on mahdollista, että ainetta käytetään myös sellaisiin tarkoituksiin, joita ei ole otettu tässä riskinarvioinnissa huomioon.RISKINARVIOINTIA. IHMISTEN TERVEYSRiskinarvioinnin päätelmä työntekijöille, kuluttajille ja ympäristön kautta altistuville ihmisille aiheutuvista riskeistä:Tässä vaiheessa ei ole tarpeen hankkia lisätietoja, suorittaa lisäkokeita eikä toteuttaa riskien vähentämistä koskevia lisätoimenpiteitä. Päätelmän perusteet:- Riskinarviointi osoittaa, ettei riskejä ole odotettavissa. Katsotaan, että nykyiset toimenpiteet riskien vähentämiseksi ovat riittäviä.Riskinarvioinnin päätelmät ihmisten terveydelle aiheutuvista riskeistä (fysikaalis-kemialliset ominaisuudet):Tässä vaiheessa ei ole tarpeen hankkia lisätietoja, suorittaa lisäkokeita eikä toteuttaa riskien vähentämistä koskevia lisätoimenpiteitä. Päätelmän perusteet:- Riskinarviointi osoittaa, ettei riskejä ole odotettavissa. Katsotaan, että nykyiset toimenpiteet riskien vähentämiseksi ovat riittäviä.B. YMPÄRISTÖRiskinarvioinnin päätelmä ilmakehälle, vesiekosysteemille ja maaekosysteemille aiheutuvista riskeistä:Tässä vaiheessa ei ole tarpeen hankkia lisätietoja, suorittaa lisäkokeita eikä toteuttaa riskien vähentämistä koskevia lisätoimenpiteitä. Päätelmän perusteet:- Riskinarviointi osoittaa, ettei riskejä ole odotettavissa. Katsotaan, että nykyiset toimenpiteet riskien vähentämiseksi ovat riittäviä.Riskinarvioinnin päätelmä jätevedenpuhdistamojen mikro-organismeille aiheutuvista riskeistä:Tässä vaiheessa ei ole tarpeen hankkia lisätietoja, suorittaa lisäkokeita eikä toteuttaa riskien vähentämistä koskevia lisätoimenpiteitä. Päätelmän perusteet:- Riskinarviointi osoittaa, ettei riskejä ole odotettavissa. Katsotaan, että nykyiset toimenpiteet riskien vähentämiseksi ovat riittäviä.2 OSA>TAULUKON PAIKKA>Riskinarviointi perustuu Euroopan yhteisössä valmistetun tai yhteisöön tuodun aineen elinkaareen liittyviin nykykäytäntöihin, jotka esittelijäksi nimetty jäsenvaltio on selostanut komissiolle toimittamassaan kattavassa riskinarviointiraportissa.Käytettävissä oleviin tietoihin perustuvassa riskinarvioinnissa on selvitetty, että ainetta käytetään Euroopan yhteisössä lähtömateriaalina rikkakasvien torjunta-aineiden valmistuksessa. Kaikesta Euroopan yhteisössä valmistetun tai yhteisöön tuodun aineen käytöstä ei ole tietoja, minkä vuoksi on mahdollista, että ainetta käytetään myös sellaisiin tarkoituksiin, joita ei ole otettu tässä riskinarvioinnissa huomioon.Riskinarviointi ei kata riskejä, joita mahdollisesti aiheutuu siitä, että ainetta esiintyy epäpuhtautena tietyissä rikkakasvien torjunta-aineissa, eikä riskejä, jotka mahdollisesti aiheutuvat, kun ainetta muodostuu rikkakasvien torjunta-aineiden hajotessa ympäristössä.RISKINARVIOINTIA. IHMISTEN TERVEYSRiskinarvioinnin päätelmä työntekijöille, kuluttajille ja ympäristön kautta altistuville ihmisille aiheutuvista riskeistä:Tässä vaiheessa ei ole tarpeen hankkia lisätietoja, suorittaa lisäkokeita eikä toteuttaa riskien vähentämistä koskevia lisätoimenpiteitä. Päätelmän perusteet:- Riskinarviointi osoittaa, ettei riskejä ole odotettavissa. Katsotaan, että nykyiset toimenpiteet riskien vähentämiseksi ovat riittäviä.Riskinarvioinnin päätelmät ihmisten terveydelle aiheutuvista riskeistä (fysikaalis-kemialliset ominaisuudet):Tässä vaiheessa ei ole tarpeen hankkia lisätietoja, suorittaa lisäkokeita eikä toteuttaa riskien vähentämistä koskevia lisätoimenpiteitä. Päätelmän perusteet:- Riskinarviointi osoittaa, ettei riskejä ole odotettavissa. Katsotaan, että nykyiset toimenpiteet riskien vähentämiseksi ovat riittäviä.B. YMPÄRISTÖRiskinarvioinnin päätelmä ilmakehälle, vesiekosysteemille ja maaekosysteemille aiheutuvista riskeistä:Tässä vaiheessa ei ole tarpeen hankkia lisätietoja, suorittaa lisäkokeita eikä toteuttaa riskien vähentämistä koskevia lisätoimenpiteitä. Päätelmän perusteet:- Riskinarviointi osoittaa, ettei riskejä ole odotettavissa. Katsotaan, että nykyiset toimenpiteet riskien vähentämiseksi ovat riittäviä.Riskinarvioinnin päätelmä jätevedenpuhdistamojen mikro-organismeille aiheutuvista riskeistä:Tässä vaiheessa ei ole tarpeen hankkia lisätietoja, suorittaa lisäkokeita eikä toteuttaa riskien vähentämistä koskevia lisätoimenpiteitä. Päätelmän perusteet:- Riskinarviointi osoittaa, ettei riskejä ole odotettavissa. Katsotaan, että nykyiset toimenpiteet riskien vähentämiseksi ovat riittäviä.3 OSA>TAULUKON PAIKKA>Riskinarviointi perustuu Euroopan yhteisössä valmistetun tai yhteisöön tuodun aineen elinkaareen liittyviin nykykäytäntöihin, jotka esittelijäksi nimetty jäsenvaltio on selostanut komissiolle toimittamassaan kattavassa riskinarviointiraportissa.Käytettävissä oleviin tietoihin perustuvassa riskinarvioinnissa on selvitetty, että ainetta ei Euroopan yhteisössä käytetä sellaisenaan, mutta se on pääkomponentti seuraavassa aineessa: kvaternaarinen ammoniumyhdiste, bis(hydrogenoitu talialkyyli)dimetyyli, kloridit (CAS-nro 61789-80-8). Tätä ainetta taas käytetään pääasiassa tekstiilien huuhteluaineena ja orgaanisten savivalmisteiden synteesissä. Muita käyttötapoja ovat hoitoaineet kosmetiikassa (shampoot, hiustenhoitoaineet, lotionien emulgoivat aineet) ja autonpesuaineissa. Kaikesta Euroopan yhteisössä valmistetun tai yhteisöön tuodun aineen käytöstä ei ole tietoja, minkä vuoksi on mahdollista, että ainetta käytetään myös sellaisiin tarkoituksiin, joita ei ole otettu tässä riskinarvioinnissa huomioon.RISKINARVIOINTIA. IHMISTEN TERVEYSRiskinarvioinnin päätelmä työntekijöille, kuluttajille ja ympäristön kautta altistuville ihmisille aiheutuvista riskeistä:Tässä vaiheessa ei ole tarpeen hankkia lisätietoja, suorittaa lisäkokeita eikä toteuttaa riskien vähentämistä koskevia lisätoimenpiteitä. Päätelmän perusteet:- Riskinarviointi osoittaa, ettei riskejä ole odotettavissa. Katsotaan, että nykyiset toimenpiteet riskien vähentämiseksi ovat riittäviä.Riskinarvioinnin päätelmät ihmisten terveydelle aiheutuvista riskeistä (fysikaalis-kemialliset ominaisuudet):Tässä vaiheessa ei ole tarpeen hankkia lisätietoja, suorittaa lisäkokeita eikä toteuttaa riskien vähentämistä koskevia lisätoimenpiteitä. Päätelmän perusteet:- Riskinarviointi osoittaa, ettei riskejä ole odotettavissa. Katsotaan, että nykyiset toimenpiteet riskien vähentämiseksi ovat riittäviä.B. YMPÄRISTÖRiskinarvioinnin päätelmä ilmakehälle, vesiekosysteemille ja maaekosysteemille aiheutuvista riskeistä:Tässä vaiheessa ei ole tarpeen hankkia lisätietoja, suorittaa lisäkokeita eikä toteuttaa riskien vähentämistä koskevia lisätoimenpiteitä. Päätelmän perusteet:- Riskinarviointi osoittaa, ettei riskejä ole odotettavissa. Katsotaan, että nykyiset toimenpiteet riskien vähentämiseksi ovat riittäviä.Riskinarvioinnin päätelmä jätevedenpuhdistamojen mikro-organismeille aiheutuvista riskeistä:Tässä vaiheessa ei ole tarpeen hankkia lisätietoja, suorittaa lisäkokeita eikä toteuttaa riskien vähentämistä koskevia lisätoimenpiteitä. Päätelmän perusteet:- Riskinarviointi osoittaa, ettei riskejä ole odotettavissa. Katsotaan, että nykyiset toimenpiteet riskien vähentämiseksi ovat riittäviä.


title: Neuvoston suositus (EU) 2016/212, annettu 12 päivänä helmikuuta 2016, Euroopan kehitysrahaston (kymmenes EKR) toimien toteuttamisen osalta komissiolle myönnettäväksi vastuuvapaudeksi varainhoitovuodelta 2014

text:
               16.2.2016

               FI

               Euroopan unionin virallinen lehti

               L 39/61

         NEUVOSTON SUOSITUS (EU) 2016/212,
   annettu 12 päivänä helmikuuta 2016,
   Euroopan kehitysrahaston (kymmenes EKR) toimien toteuttamisen osalta komissiolle myönnettäväksi vastuuvapaudeksi varainhoitovuodelta 2014
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen Cotonoussa 23 päivänä kesäkuuta 2000 allekirjoitetun kumppanuussopimuksen (1), jota on muutettu Luxemburgissa 25 päivänä kesäkuuta 2005 allekirjoitetulla sopimuksella (2),
   ottaa huomioon neuvostossa kokoontuneiden jäsenvaltioiden hallitusten edustajien sisäisen sopimuksen vuosia 2008–2013 koskevaan monivuotiseen rahoituskehykseen perustuvan yhteisön avun rahoituksesta AKT–EY-kumppanuussopimuksen mukaisesti sekä rahoitustuen myöntämisestä EY:n perustamissopimuksen neljännessä osassa tarkoitetuille merentakaisille maille ja alueille (3), jäljempänä ’sisäinen sopimus’, jolla on muun muassa perustettu kymmenes Euroopan kehitysrahasto (kymmenes EKR), ja erityisesti sen 11 artiklan 8 kohdan,
   ottaa huomioon kymmenenteen Euroopan kehitysrahastoon sovellettavasta varainhoitoasetuksesta 18 päivänä helmikuuta 2008 annetun neuvoston asetuksen (EY) N:o 215/2008 (4) ja erityisesti sen 142–144 artiklan,
   on tutkinut kymmenennen EKR:n toimiin liittyvän tulostilin ja taseen, jotka on päätetty 31 päivänä joulukuuta 2014, ja tilintarkastustuomioistuimen vuosikertomuksen kahdeksannesta, yhdeksännestä, kymmenennestä ja yhdennestätoista Euroopan kehitysrahastosta (EKR) rahoitetuista toimista varainhoitovuodelta 2014 sekä mainittuun vuosikertomukseen sisältyvät komission vastaukset (5),
   sekä katsoo seuraavaa:

               (1)

               Sisäisen sopimuksen 11 artiklan 8 kohdan nojalla Euroopan parlamentti myöntää neuvoston suosituksesta komissiolle vastuuvapauden kymmenennen EKR:n varainhoidosta.

               (2)

               Komissio on toteuttanut kymmenennen EKR:n toimet varainhoitovuoden 2014 aikana kokonaisuudessaan tyydyttävällä tavalla,

         SUOSITTAA, että Euroopan parlamentti myöntää komissiolle vastuuvapauden kymmenennen EKR:n toimien toteuttamisen osalta varainhoitovuodelta 2014.

      Tehty Brysselissä 12 päivänä helmikuuta 2016.

            Neuvoston puolesta

            Puheenjohtaja

         J.R.V.A. DIJSSELBLOEM

      (1)  EYVL L 317, 15.12.2000, s. 3.

      (2)  EUVL L 209, 11.8.2005, s. 27.

      (3)  EUVL L 247, 9.9.2006, s. 32.

      (4)  EUVL L 78, 19.3.2008, s. 1.

      (5)  EUVL C 373, 10.11.2015, s. 289.


				|

		52013PC0632

			Suositus NEUVOSTON PÄÄTÖS hyväksynnän antamisesta komissiolle Euroopan yhteisöjen ja niiden jäsenvaltioiden sekä Albanian tasavallan väliseen vakautus- ja assosiaatiosopimukseen liitettävän pöytäkirjan tekemiseen Euroopan atomienergiayhteisön puolesta Kroatian tasavallan Euroopan unioniin liittymisen huomioon ottamiseksi /* COM/2013/0632 final */

			   	PERUSTELUT
Neuvosto valtuutti komission 24. syyskuuta
2012 aloittamaan Euroopan unionin ja sen jäsenvaltioiden sekä Kroatian
tasavallan puolesta neuvottelut Albanian kanssa (1. huhtikuuta 2009 tehtyyn)
Euroopan yhteisöjen ja niiden jäsenvaltioiden sekä Albanian tasavallan väliseen
vakautus- ja assosiaatiosopimukseen liitettävän pöytäkirjan tekemiseksi.
Pöytäkirjalla otetaan huomioon Kroatian tasavallan liittyminen Euroopan
unioniin.
Neuvottelut käytiin 19. marraskuuta 2012 ja
10. tammikuuta 2013. Teknisten lisäselvitysten ja käydyn kirjeenvaihdon
tuloksena Albanian viranomaiset ilmoittivat hyväksyvänsä komission 18.
kesäkuuta 2013 ehdottaman pöytäkirjaluonnoksen, jonka teksti on liitteenä.
Komissio ehdottaa, että neuvosto päättää
pöytäkirjan allekirjoittamisesta ja väliaikaisesta soveltamisesta Euroopan
unionin puolesta ja tekee pöytäkirjan Euroopan unionin ja sen jäsenvaltioiden
puolesta. Myös Euroopan atomienergiayhteisö (Euratom) on vakautus- ja
assosiaatiosopimuksen osapuoli. Pöytäkirjan tekemiseksi Euroopan
atomienergiayhteisön puolesta komissio ehdottaa, että neuvosto antaa
hyväksyntänsä Euratomin perustamissopimuksen 101 artiklan toisen kohdan
mukaisesti.
Euratomin perustamissopimuksen 101 artiklan
mukaisesti komissio hyväksyy päätöksen sopimuksen allekirjoittamisesta ja
komissio hyväksyy neuvoston suostumuksella päätöksen sopimuksen tekemisestä.
Sen vuoksi on tarpeen hyväksyä kaksi erillistä pöytäkirjan allekirjoittamista
ja tekemistä koskevaa päätöstä, yksi EU:n puolesta ja toinen Euratomin puolesta.
Pöytäkirjan tekemiseksi Euroopan
atomienergiayhteisön puolesta komissio ehdottaa, että neuvosto
·
antaa hyväksyntänsä Euratomin perustamissopimuksen
101 artiklan toisen kohdan mukaisesti.
Suositus
NEUVOSTON PÄÄTÖS
hyväksynnän antamisesta komissiolle Euroopan
yhteisöjen ja niiden jäsenvaltioiden sekä Albanian tasavallan väliseen
vakautus- ja assosiaatiosopimukseen liitettävän pöytäkirjan tekemiseen Euroopan
atomienergiayhteisön puolesta Kroatian tasavallan Euroopan unioniin liittymisen
huomioon ottamiseksi
EUROOPAN UNIONIN NEUVOSTO, joka
ottaa huomioon Euroopan atomienergiayhteisön
perustamissopimuksen ja erityisesti sen 101 artiklan toisen kohdan,
ottaa huomioon komission suosituksen,
sekä katsoo seuraavaa:
(1)       Neuvosto valtuutti komission
24 päivänä syyskuuta 2012 aloittamaan Albanian kanssa neuvottelut Euroopan
yhteisöjen ja niiden jäsenvaltioiden sekä Albanian tasavallan väliseen
vakautus- ja assosiaatiosopimukseen liitettävän pöytäkirjan tekemisestä
Kroatian tasavallan Euroopan unioniin liittymisen huomioon ottamiseksi.
(2)       Neuvottelut on saatu
menestyksekkäästi päätökseen.
(3)       Pöytäkirja olisi sen vuoksi
tehtävä myös Euroopan atomienergiayhteisön puolesta Euratomin
perustamissopimuksen soveltamisalaan kuuluvien seikkojen osalta.
(4)       Pöytäkirjan allekirjoittamiseen
ja tekemiseen sovelletaan Euroopan unionista tehdyn sopimuksen ja Euroopan
unionin toiminnasta tehdyn sopimuksen soveltamisalaan kuuluvien seikkojen
osalta erillistä menettelyä.
(5)       Komissiolle olisi annettava
hyväksyntä tehdä pöytäkirja Euroopan atomienergiayhteisön puolesta,
ON PÄÄTTÄNYT SEURAAVAA:
Ainoa artikla
Annetaan hyväksyntä komissiolle tehdä Euroopan
atomienergiayhteisön puolesta Euroopan yhteisöjen ja niiden jäsenvaltioiden
sekä Albanian tasavallan väliseen vakautus- ja assosiaatiosopimukseen
liitettävä pöytäkirja Kroatian tasavallan Euroopan unioniin liittymisen
huomioon ottamiseksi, jäljempänä ’pöytäkirja’.
Pöytäkirjan teksti on liitetty neuvoston
päätökseen Euroopan yhteisöjen ja niiden jäsenvaltioiden sekä Albanian
tasavallan väliseen vakautus- ja assosiaatiosopimukseen Kroatian tasavallan
Euroopan unioniin liittymisen huomioon ottamiseksi liitettävän pöytäkirjan
allekirjoittamisesta ja väliaikaisesta soveltamisesta.
Tehty Brysselissä
                                                                       Neuvoston
puolesta
                                                                       Puheenjohtaja


title: Suositus: 7 päivänä heinäkuuta 1997 annetun neuvoston asetuksen (EY) N:o 1466/97 5 artiklan 3 kohdan mukainen neuvoston lausunto Irlannin vuoden 2001 vakausohjelman päivityksestä vuosiksi 2002-2004

text: ---pagebreak---  ---pagebreak---  ---pagebreak---  ---pagebreak---  ---pagebreak---  ---pagebreak---